Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi III. törvény nem írja elő a Földművelésügyi Minisztérium alárendeltségébe tartozó megyei földművelésügyi hivatalok számára azt, hogy meddig kell elvégezni a földkiadásokat azokban az ügyekben, amelyek a Földkiadó Bizottságoktól kerültek át. Így az érintett polgárok nem juthatnak
Paragraph Index: 64

1993. évi III. törvény nem írja elő a Földművelésügyi Minisztérium alárendeltségébe tartozó megyei földművelésügyi hivatalok számára azt, hogy meddig kell elvégezni a földkiadásokat azokban az ügyekben, amelyek a Földkiadó Bizottságoktól kerültek át. Így az érintett polgárok nem juthatnak időben hozzá jogos tulajdonukhoz (OBH 5700/1996). A pénzügyi tárca jogalkotási hiányosságára hívta fel az országgyűlési biztos általános helyettese a figyelmet az OBH 6059/1997. számú jelentésében. A jogbiztonságot sértő alkotmányos viszszásságnak minősítette, hogy a személyi jövedelemadó közcélú felhasználásáról nem pénzügyminiszteri rendelet rendelkezik annak ellenére, hogy a szabályok nem kizárólag a pénzügyi szervekre, hanem állampolgárokra és munkáltatóikra is vonatkoznak. Ez utóbbiakra ugyanis kötelezettségeket rótt egy jogszabálynak nem minősülő tájékoztató. A jogbiztonság alkotmányos elveiből vezette le az országgyűlési biztos megállapításait, akkor is, amikor azt kifogásolta, hogy az Ipari, Kereskedelmi és Idegenforgalmi Minisztérium mulasztása lehetőséget ad az önkormányzatoknak arra, hogy magasabban állapíthassák meg a vízszolgáltatási díjtételt, ilyen módon diszkriminációra adott lehetőséget (OBH 6060/1996). Az országgyűlési biztos általános helyettese az igazságügyminisztert kereste meg a kisajátítási jogszabályok jogbiztonságot sértő rendelkezései miatt. A tárgyban indított átfogó vizsgálat megállapította, hogy a kisajátításokról szóló 1976.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes